Turun yliopiston akatemiatutkija Kaisa Matomäelle myönnetään kansainvälinen tiedepalkinto New Horizons in Mathematics Prize tunnustuksena hänen perustavanlaatuisista tieteellisistä läpimurroistaan alkulukujen parissa, Turun yliopisto kertoo. Palkinto on suuruudeltaan 100 000 dollaria, ja Matomäki jakaa sen yhdessä Kalifornian teknillisen instituutin professorin Maksym Radziwillin kanssa.